**Zmluva o poskytovaní služieb**

uzatvorená podľa § 269 ods. 2   
zákona č. 513/1991 Zb. Obchodný zákonník

(ďalej len „Zmluva“)

MAGS OVO

## Čl. I Zmluvné strany

* 1. **Objednávateľ:**

Obchodné meno: Hlavné mesto Slovenskej republiky Bratislava

Sídlo: Primaciálne námestie 1, 81499 Bratislava-Staré Mesto,

Slovenská republika

Štatutárny zástupca: Ing. arch. Matúš Vallo, primátor

IČO: 00603481

DIČ: 2020372596

IČ DPH:

Číslo účtu:

Kontaktná osoba:

Telefón:

e-mail:

* 1. **Dodávateľ:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Číslo účtu:

Kontaktná osoba:

Telefón:

e-mail:

## Čl. II Predmet Zmluvy

1. Predmetom tejto zmluvy je odplatné poskytovanie služieb definovaných v bode 2.2 za podmienok stanovených v tejto zmluve a vo Všeobecných obchodných podmienkach zo dňa 6.9.2019, ktoré tvoria neoddeliteľnú prílohu tejto zmluvy.
2. Dodávateľ sa na základe tejto zmluvy zaväzuje poskytovať pre Objednávateľa upratovacie služby so zníženým vplyvom na životné prostredie, a to najmä zametanie vstupnej haly; vstupných chodníkov; umývanie výťahov; umývanie vstupnej haly; zametanie a umývanie schodísk; zametanie a umývanie podláh v miestnostiach domovej vybavenosti; umývanie vstupných dverí; umývanie schodiskových okien; umývanie osvetľovacích telies; ometanie pavučín. V pravidelných intervaloch bude potrebné vyzbierať nečistoty okolo bytových domov vrátane parkovísk, trávnatých plôch, chodníkov, relaxačných zón pri domoch a dočisťovať kontajnerové stojisko.

(ďalej len „**upratovacie služby**“)

1. Zmluvné strany sa dohodli na nasledovnom harmonograme upratovacích služieb:

|  |  |
| --- | --- |
| zametanie a umytie vstupnej haly a pred výťahmi | 2x týždenne |
| zametanie a umytie schodiska | 2x týždenne |
| zametanie a umytie chodieb pred bytmi | 1x týždenne |
| pozbieranie odpadkov v okolí bytového domu a dvora vrátane parkovísk, trávnatých plôch, chodníkov, relaxačných zón pri domoch | 1x týždenne |
| dočisťovanie kontajnerového stojiska od napadaného drobného odpadu | 4x týždenne |
| zametanie vstupných plôch pred vchodom | 1x týždenne |
| komplexné vyčistenie a dezinfekcia výťahových kabín a šachtových dverí (podlaha, sklá tlačidlá, dvere, škáry) | 1x týždenne |
| umývanie vstupných a schodiskových dverí | 1x mesačne |
| čistenie zábradlí na schodisku, poštových schránok a dezinfekcia kľučiek vstupnej brány a dverí k bytom | 1x mesačne |
| ometanie pavučín vo vstupných priestoroch a na schodiskách | 1x štvrťročne |
| umývanie okien na schodiskách a na prízemí | 1x polročne |

1. Upratovacie služby bude Dodávateľ vykonávať v bytových domoch, nachádzajúcich sa na území Objednávateľa, konkrétne ide o bytové domy na nasledovných adresách:

|  |  |
| --- | --- |
| **Adresa bytového domu** | **Výmera v m2** |
| Kopčianska 88 | 475 |
| Budyšínska 1 | 163 |
| Česká 2-4 | 171 |
| Spoločný dvor objektov Česká 2-4 a Budyšínska | 700 |
| Ulica Ondreja Štefanka 5 | 412 |
| Tománkova 7 | 227,5 |

Upratovacia plocha celkom je 2148,5 m2, z toho dvor 700 m2.

(ďalej len „**bytové domy**“)

1. Dodávateľ vyhlasuje, že bol oboznámený, že pri výkone upratovacích služieb v niektorých bytových domoch je potrebné počítať s nadmerným znečistením vnútorných alebo vonkajších priestorov a s likvidáciou nebezpečného odpadu. Ak počas poskytovania služieb na základe tejto zmluvy vznikne potreba likvidácie odpadu, ktorý napĺňa znaky nebezpečného odpadu v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších právnych predpisov (ďalej len „zákon o odpadoch“), dodávateľ sa zaväzuje postupovať pri jeho likvidácii podľa zákona o odpadoch.

## Čl. III Cena

1. Zmluvné strany sa dohodli, že Objednávateľ za vykonané upratovacie služby uhradí Dodávateľovi cenu, ktorá bola stanovená dohodou zmluvných strán, podľa návrhu na plnenie kritéria na vyhodnotenie ponúk (ktorý Dodávateľ predložil v rámci svojej ponuky pri zadávaní zákazky) a ktorý tvorí Prílohu č. 2 zmluvy.
2. Dodávateľovi vznikne právo fakturovať cenu za vykonané činnosti mesačne po uplynutí kalendárneho mesiaca, v ktorom bola činnosť vykonaná, na základe súpisu vykonaných upratovacích služieb, potvrdeného Objednávateľom do 5 dní od predloženia súpisu.
3. Cena obsahuje všetky náklady spojené s riadnym plnením predmetu zákazky, ako napr. pracovné stroje, čistiaci materiál, vrecia do odpadkových košov, ochranné pracovné prostriedky pre pracovníka poskytujúci upratovacie služby.

## Čl. IV Osobitné požiadavky na plnenie

1. Dodávateľ je povinný pri poskytovaní upratovacích služieb používať iba čistiace prostriedky, ktorým bola udelená environmentálna značka EU podľa Nariadenia Európskeho parlamentu a Rady (ES) č. 6/2010 z 25.11.2010 o environmentálnej značke EÚ alebo iná environmentálna značka typu I podľa normy EN ISO 14024.
2. Objednávateľ je oprávnený počas poskytovania upratovacích služieb vykonávať kontrolu dodržiavania povinnosti uvedenej v bode 4.1.
3. V prípade ak dodávateľ poruší povinnosť uvedenej v bode 4.1 a objednávateľ zistí pri výkone kontroly podľa bodu 4.2 porušenie tejto povinnosti, uloží objednávateľ dodávateľovi pokutu vo výške 200,- eur, a to aj opakovane.
4. Ak objednávateľ zistí porušenie povinnosti dodávateľa uvedenej v bode 4.1 v dvoch po sebe uskutočnených kontrolách, bude sa toto porušenie považovať za podstatné porušenie zmluvy a objednávateľ môže odstúpiť od zmluvy.
5. Dodávateľ sa zaväzuje zabezpečiť na vlastné náklady dopravu čistiacich, hygienických a dezinfekčných prostriedkov, strojového vybavenia a náradia potrebného na plnenie predmetu zmluvy, na miesto výkonu služby a vykonávať práce v dohodnutom rozsahu, čase a kvalite, zodpovedajúcej bežnému štandardu upratovacích úkonov.
6. Dodávateľ sa zaväzuje zabezpečiť, aby zamestnanci, ktorí budú vykonávať upratovacie a čistiace služby, boli firemne označení a ich správanie bolo na požadovanej úrovni.
7. V prípade, ak objednávateľ zistí nedostatky vykonanej služby, má právo na jej reklamáciu a bezplatné odstránenie nedostatkov.
8. Dodávateľ je povinný zabezpečiť odstránenie zistených nedostatkov (reklamáciu) ihneď, najneskôr do 24 hodín od ich reklamácie objednávateľom a objednávateľa o ich odstránení informovať.
9. Opakované nedodržanie kvality alebo služieb, na ktoré bol dodávateľ písomne najmenej dvakrát po sebe upozornený je podstatným porušením zmluvy a pre objednávateľa dôvodom na odstúpenie od zmluvy.
10. Dodávateľ pri výkone činnosti, ktorá je predmetom tejto zmluvy preberá na seba všetky povinnosti vyplývajúce zo všeobecne platných právnych predpisov o BOZP, ochrany a prevádzky budov, ochrany majetku, protipožiarnej a civilnej ochrany.
11. Dodávateľ sa zaväzuje k hospodárnemu nakladaniu s vodou, elektrickou energiou a ostatnými médiami, ktoré objednávateľ dá k dispozícii dodávateľovi pre výkon služby.
12. Dodávateľ bude viesť denník o činnosti priebehu služby, tento denník bude prístupný pracovníkom oprávneným na kontrolu činnosti upratovania, ktorí ho následne potvrdia a odsúhlasia činnosť dodávateľa.

## Čl. V Záverečné ustanovenia

1. Táto zmluva nadobúda platnosť dňom jej uzavretia a účinnosť za podmienok definovaných vo Všeobecných obchodných podmienkach, ktoré sú neoddeliteľnou súčasťou tejto zmluvy.
2. Zmluva sa uzatvára na obdobie 12 mesiacov alebo do vyčerpania sumy, ktorá je uvedená v Prílohe č. 2 v kolónke „Cena za poskytované služby v EUR s DPH za 12 mesiacov“ podľa toho, ktorá skutočnosť nastane skôr. Ustanovenia čl. XVII Všeobecných zmluvných podmienok ohľadne ukončenia zmluvy tým nie sú dotknuté.
3. Túto Zmluvu bude možné meniť a dopĺňať za podmienok stanovených príslušnými všeobecne záväznými právnymi predpismi len vo forme písomného a číslovaného dodatku podpísaného oboma zmluvnými stranami.
4. Zmluva je vyhotovená v štyroch rovnopisoch. Každá zo zmluvných strán dostane dva rovnopisy.
5. Prílohami zmluvy sú:

* Príloha č. 1 – Všeobecné zmluvné podmienky
* Príloha č. 2 – Návrh na plnenie kritérií na vyhodnotenie ponúk
* Príloha č. 3 – Zoznam čistiacich prostriedkov (pripojí sa z ponuky úspešného uchádzača)

V Bratislave, ................................... V....................., ...................................

Za Objednávateľa Za Dodávateľa

....................................................... .........................................................

Ing. arch. Matúš Vallo

primátor

**Príloha č. 2**

**NÁVRH NA PLNENIE KRITÉRIA NA VYHODNOTENIE PONÚK**

Obchodné meno uchádzača: ...........................................................................

Sídlo uchádzača: ...........................................................................

IČO: ...........................................................................

**Predmet zákazky: „Upratovacie služby pre bytové domy Kopčianska 88, Budyšínska 1, Česká 2-4, Ulica Ondreja Štefanka 5, Tománkova 7 – zelené verejné obstarávanie“**

**Kritérium na vyhodnotenie ponúk:**

najnižšia cena za poskytované upratovacie služby v EUR s DPH za 12 mesiacov

|  |  |  |
| --- | --- | --- |
| **Cena za poskytované služby v EUR bez DPH za 12 mesiacov** | **Výška DPH** | **Cena za poskytované služby v EUR s DPH za 12 mesiacov** |
|  |  |  |

Som – Nie som platiteľom DPH (nehodiace sa preškrtnite)

Ak uchádzač nie je platiteľom DPH, na túto skutočnosť upozorní verejného obstarávateľa. Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

V .................................., dňa .........................

................................................

podpis štatutárneho zástupcu, pečiatka